cyanic-selkie/wikianc huggingface dataset:
Jan Elisabeth Lindvik
Lindvik er i dag aktiv i Fri Oslo og Viken og jobbar til dagleg som undervisingsleiar på masterstudiet i audiovisuell forteljing ved Høgskolen i Lillehammer. I 2016 gav han ut ungdomsromanen Maos raude kjole, ei oppvekstskildring om det å vere trans basert på eigne erfaringar.
Cuyoøyane
Cuyoøyane er ei øygruppe på rundt 45 øyar nordaust for Palawan på Filippinane. Ho ligg sør for Mindoro og mellom Nord-Palawan og Panay. Den største øya er Cuyo med eit areal på 57 km² og ei lengd på rundt 14 km. Dei 45 øyane og holmane har til saman eit areal på 130 km².. Til saman 45 718 menneske bur på Cuyoøyane.
Cuyoøyane er vidare delt inn i to grupper: Quiniluban-gruppa i nord og Cuyo-gruppa i sør. På dei sørlege øyane ligg dei tre sentera Cuyo, Agutaya og Magsaysay.
Geologisk sett er øyane knytte til hovudøya Palawan. Dei ligg ved vestenden av den vulkanske Luzon-bogen. Cuyo-øya er vulkansk. Dei nordlege Quiniluban-øyane ser ut til å vera opphøgde atollar, men høgdene til nokre av fjelltoppane der tyder på vulkansk løfting. Mange andre øyar i gruppa er fullstendig av korallopphav.
Cuyo er delt inn i tre kommunar:
Nokre av dei største øyane i øygruppa er:
Henry Draper
Henry Draper var ein USA-amerikansk lege og amatørastronom. Han er mest kjend i dag som ein pioner innan astrofotografi.
Han var professor i kjemi ved New York University frå 1860 til 1882 og i fysiologi frå 1866 til 1873.
Henry Draper-systemet er Harvardsystemet for klassifikasjon av stjernerpektra utvikla av E. C. Pickering og A. J. Cannon, medan Henry Draper-katalogen er ein stjernekatalog over posisjon, storleik og spektralklasse for 400 000 stjerner.
Røysa
Røysa er eit fjell på Spitsbergen på Svalbard. Det har ei høgd på 558 meter over havet.
Ljosstokk
Ljosstokk var i gamal tid eit lite skrin, nytta for å transportera talgljos. I 2019 vart det funne eit slikt skrin som hadde kome til syne då isen tina i Breheimen nasjonalpark. Då skrivet vart funne viste ein ikkje kva det var, men ein analyse ved Kulturhistorisk Museum synte at skrinet inneheld bivoks, som ein trur er restar av talgljos. Skrinet er laga av furu og er frå seinmellomalderen.
Captain Beefheart
Don Van Vliet var ein amerikansk musikar, songar-låtskrivar og artist, mest kjend under scenenamnet Captain Beefheart. Han spelte musikken sin med forskjellige musikarar i eit ensemble han kalla the Magic Band (1965–1982), som han spelte inn 13 studioalbum med. Han er kjend for den kraftfulle røysta og det store stemmeregisteret, Van Vliet spelte òg munnspel, saksofon og fleire andre blåseinstrument. Musikken hans var ei blanding av rock, blues og psykedelia med avantgarde og moderne eksperimentell komposisjon. Beefheart var òg kjend for ein nesten diktatorisk kontroll over musikarane sine, og skapte ofte myter kring livet sitt.
Stollnuten
Stollnuten er eit fjell på Spitsbergen på Svalbard. Det har ei høgd på 588 meter over havet.
Captain Beefheart
Gjennom tenåra i Lancaster i California, utvikla Van Vliet ein vid musikksmak og forma «ein nyttig, men flyktig» venskap med Frank Zappa, som han sporadisk konkurrerte og samarbeidde med. Han byrja å spele som Captain Beefheart i 1964 og fekk med seg den originale Magic Band-besetninga starta av Alexis Snouffer i 1965. Gruppa fekk merksemd med Bo Diddley sin «Diddy Wah Diddy», som vart ein lokal hit. Han vart etterfølgd av det kritikarroste debutalbumet Safe as Milk, som kom i 1967 på Buddah Records. Etter å ha blitt droppa av to plateselskap på rad, signerte dei kontrakt med Zappa sitt Straight Records. Som produsent gav Zappa Beefheart uhemma kunstnarisk fridom til å lage Trout Mask Replica i 1969, som ligg på 58. plass på lista til Rolling Stone frå 2003 over dei 500 beste albuma gjennom tidende. I 1974 var Beefhart frustrert over mangelen på salssuksess og gav ut to album med meir vanleg rock, som fekk dårleg kritikk. Dette, i tillegg til at dei ikkje fekk betalt for ein europeisk turné og etter år med den grove oppførselen til Beefheart, slutta heile bandet hans. Beefheart danna etter kvart eit nytt Magic Band med ei gruppe unge musikarar og vann attende kritikarane med dei tre siste albuma sine, Shiny Beast (Bat Chain Puller) (1978), Doc at the Radar Station (1980)  og Ice Cream for Crow (1982).
Beate Brox
Beate Brox er ein norsk musikar, forfattar og redaktør. Ho er utdanna ved Rogaland Musikkonservatorium og har vidareutdanna seg innan musikkformidling ved Norges musikkhøgskole. Ho har òg studert fonetikk ved NTNU i Trondheim.
Brox arbeidar som musikkformidlar i Oslo-Filharmonien.
Brox har gjeve ut bøkene Min første bok melodisk slagverk, Lekerbisken og Musikkspillet A-B-C på Norsk Musikforlag. Ho er i tillegg redaktør i Brox Forlag, og har der gjeve ut bøkene Sirkusdrømmen (2007) og Pennepoesi (2010).
Magnetite Bluff
Magnetite Bluff er ein skrent 3,5 km nordaust for Mount Stephens på vestsida av Saratoga Table i Forrestal Range. Han vart namngjeven av Advisory Committee on Antarctic Names (US-ACAN), 1979, etter forslag frå Arthur B. Ford og etter det geologiske arbeidet til US Geological Survey (USGS) i område då det vart funnen mykje magnetitt i gabbroen i området som førte til store magnetiske anomaliar over Forrestal Range.
Fylkesveg 229 i Hedmark
Fylkesveg 229 i Hedmark går mellom Tangen og fylkesgrensa i Stange kommune. Vegen er 14,8 km lang.
Scheteligtoppen
Scheteligtoppen er eit fjell på Spitsbergen på Svalbard. Det har ei høgd på 719 meter over havet.
Fylkesveg 230 i Hedmark
Fylkesveg 230 i Hedmark går mellom Dovrebanen sør for Stange stasjon og Ljøstad i Stange kommune. Vegen er 2,2 km lang.
Kaia Bruland-Nilssen
Karen Gunhilde Bruland-Nilssen var ein norsk forfattar, omsetjar og redaktør kjend som Kaia Bruland-Nilssen
Ho var dotter av skomakermeister Thorsten Michelsen og Hanne Malane, fødd Hansen. Ho fekk namnet Bruland frå stefar sin, gullsmed Nils Bruland. Ho var gift med Henrik Nilssen, som utgav bladet «Skogstjernen» frå 1895. Kaia Bruland-Nilssen skreiv mange tekster som vart trykte i Skogstjernen.
Ho starta den litterære karrieren som bidragsytar til det satiriske vekebladet Spidskuglen. Bøkene ho gav ut var for den meste skjønnlitteratur; romanar, noveller og poesi. Dei vart utgjevne dels under namnet Kaia Bruland, og dels som Kaia Bruland-Nilssen.
I 1903 gav ho ut boka Aagot Vangen - et livsbillede på B. Omtvedts Forlag. Denne boka frå 1903 var ein biografi i roman-form om den unge bilethoggaren Aagot Vangen.
I 1909 byrja ho som redaktør i bladet «Hjemmets Ven», ei stilling ho hadde til 1917. I perioden 1911-1914 var ho òg redaksjonssekretær i tidsskriftet «Hver 8. Dag».
Fjellet Kloten
Kloten er eit fjell på Spitsbergen på Svalbard. Det har ei høgd på 470 meter over havet.
Maria av Ungarn
Maria av Ungarn eller Maria av Anjou ) var regjerande dronning av Ungarn frå 1382 til ho døydde. Ho var dotter av og tronarving etter kong Ludvig I av Ungarn og Polen og Elisabet av Bosnia.
Biografi
Etter at den eldre systera hennar Katarina døydde i 1378 blei Maria hylla som tronarving til både Ungarn og Polen etter far sin. Ho blei samtidig trulova med Sigismund av Luxembourg, som ifølge avtalen skulle bli medregenten hennar ved vigselen.
På trona
Då faren døydde i 1382 arva Maria den ungarske krona. Mora fungerte som regent for henne medan ho var umyndig. Den polske adelen nekta å la henne få den polske trona gjennom å krevja at den framtidige monarken måtte bu i Polen. I staden blei den yngre systera til Maria, Hedvig, vald til polsk monark i 1384.
Ungarn blei truga av invasjon både frå Maria sin trulova Sigismund og slektningen hennar Karl av Napoli, som begge ville ta trona. Mor hennar trulova henne då med Louis de Valois, duc d'Orléans, ein yngre bror av kong Karl VI av Frankrike. I 1385 blei Maria gift med Sigismund av Luxembourg, etter at han hadde invadert landet. Etter bryllaupet drog Sigismund til Böhmen. Opposisjonen i Ungarn baud då inn Karl III av Napoli, som blei hylla som monark. Maria si mor Elisabet fekk han så drepen i februar 1386.
Det braut ut eit opprør i Kroatia under Johan Horvath til fordel for sonen til Karl, Ladislaus. Elisabet og Maria blei tekne til fange då dei drog til krigsområdet, og mora og formyndarane til Ladislaus kravde at Elisabet måtte drepast som hemn for å ha fått Karl drepen. Elisabet blei kvelt til daude, medan Maria blei verande i fangenskap. Etter ei tid blei den ungarske trona rekna som ledig, og mannen til Maria, Sigismund, blei hylla som konge i Budapest.
Seinare styre
4. juni 1387 blei Maria frigjort av Sigismund, og gjeninnset som ungarsk monark. Paret styrte sidan etter den opphavlege semja som medregentar. Maria hadde sitt eige segle og underteikna statlege handlingar og dokument, men ho verker å mest ha bekrefta avgjerdene til Sigismund enn å ha hatt nokon sjølvstendig politikk. I 1394, då Johan Horvath til slutt blei teken til fange, var det likevel Maria som gav ordre om å avretta han.
Maria døydde etter eit fall frå ein hest under ein graviditet.
Attil
Attil (arabisk عتيل ) er ein palestinsk by i Tulkarm guvernement aust på Vestbreidda, 12 kilometer nordaust for Tulkarm. Attil er eit knutepunkt mellom andre landsbyar og Tulkarm. Han grensar til Illar i aust; Baqa ash-Sharqiyya i nord; den grøne linja i vest og Deir al-Ghusun i sør. Fjella som ligg kring byen er mellom anna Nabhan, Aboora, Asad og Shehadeh. Attil ligg 100 meter over havet og dekkjr eit område på 7,337km2.
Attil hadde eit folketal på 9 038 i 2007 i følgje Palestinsk statistisk sentralbyrå.
Osmansk tid
Attil vart, som resten av Palestina, ein del av Det osmanske riket i 1517, og i skattelistene i 1596 var han ein del av Jabal Sami nahiya, som var under Nablus liwa. Landsbyen hadde eit folketal på 59 hushaldningar, alle muslimar, og betalte skatt for kveite, bygg, sommaravlingar, oliventre, tilfeldige inntekter, bikubar og/eller geiter, og ei olivenoljepresse, eller presse for druesirup.
Seint i osmansk tid, i 1852, skildra den amerikanske vitskapsmannen Edward Robinson landsbyane Zeita og Jett på veg til 'Attil. Om 'Attil sjølv skreiv han at det var ein «stor landsby», på ei høgd med sletter i nord og sør.
I 1863 passerte den franske oppdagaren Victor Guérin forbi og skreiv at landsbyen òg vart kalla Deir Attil.
I 1882 skildra Palestine Exploration Fund i Survey of Western Palestine landsbyen som stor, på ein ås ved ei slette og omgjeve av små olivelundar.
Det britiske mandatet
I ei folketeljing i 1922 utført av Dei britiske mandatstyresmaktene hadde Attil eit folketal på 1 656, alle muslimar. I folketeljinga i 1931, hadde Attil, i lag med Jalama, Al-Manshiyya og Zalafa i alt 2207 innbyggjarar, alle muslimar utanom ein drusarar, fordelt på 473 hus.
I 1945 var folketalet i Attil 2 650 arabarar, som eigde 7 337 mål land i følgje ei offisiell landmåling. 4 011 dekar var plantasjar og irrigert land, 2 527 nytta for korn, medan 86 dekar vart utbygd (urbant) land.
Diego Ramírez-øyane
Diego Ramírez-øyane (spansk Islas Diego Ramírez) er ei lita chilensk øygruppe som ligg om lag 100 km sør for Kapp Horn i Eldlandet og 93 km sør-søraust for Ildefonso-øyane. Diego Ramírez-øyane er det sørlegaste punktet i Sør-Amerika.
Administrativt høyrer øyane inn under provinsen Antártica Chilena i Región de Magallanes y de Antártica Chilena, den sørlegaste regionen i Chile. Øyane ligg i to grupper med eit 3 km breitt sund i mellom. Dei største av øyane er Bartolomé-øya og Gonzalo-øya; dei ligg begge i den sørlegaste gruppa. Aguila-holmen utgjer det aller sørlegaste punktet i Sør-Amerika.
Ein meteorologisk stasjon nordaust på Gonzalo-øya er bemanna. Bortsett frå det er øyane utan busetnad.
Historie
Øyane vart oppdaga den 12. februar 1619 under Garcia de Nodal-ekspedisjonen. Denne var blitt til på ordre av kong Filip III av Spania og hadde til oppgåve å kartleggja farvatnet mellom Atlanterhavet og Stillehavet sør for Kapp Horn. Øyane fekk namn etter kosmografen på ekspedisjonen, Diego Ramírez de Arellano. Ved oppdaginga galdt Diego Ramírez-øyane som den sørlegaste landområdet som nokonsinne var blitt registrert. Øyane heldt på denne posisjonen fram til Sør-Shetlandsøyane vart oppdaga i 1775.
Chile overtok eigarskapen over øyane etter at landet vart ein sjølvstendig stat i 1818. Den chilenske regjeringa leigde ut øyane til Pedro Pablo Benavides i 1892. Han fekk bu på øyane og leva av fiske i byte mot at han bygde eit fyrtårn, ei hamn og ein skulebygning der. Leigekontrakten gjekk seinare over til andre.
Nutt Bluff
Nutt Bluff er ein fjellskrent med ei høgd opp mot kring 1315 moh søraust for Alley Spur i Dufek Massif. Han vart namngjeven av Advisory Committee on Antarctic Names (US-ACAN) etter forslag frå Arthur B. Ford, leiaren for ei gruppe geologar i US Geological Survey (USGS) i Dufek Massif, 1976–77, etter Constance J. Nutt, ein geolog ved Stanford University i Stanford i California, som var medlem av gruppa frå USGS.
Diego Ramírez-øyane
Historie
I 1957 oppretta den chilenske marinen ein meteorologisk stasjon nordaust på Gonzalo-øya som framleis er i aktivt i bruk.
Dyreliv
Øyane er eit viktig hekkeområde for fugl, m.a. svartbrynalbatross, svartflekkalbatross, gråhovudalbatross, klippehopparpingvin og sørkjempepetrell.
Eksotisk kjerne
Ein eksotisk kjerne er ein atomkjerne der forholdet mellom talet på nøytron og talet på proton er mykje større eller mykje mindre enn i naturlege atomkjernar. Sidan denne typen atomkjernar er særs ustabile har dei kort levetid.
Izaak Walton
Izaak Walton var ein engelsk biograf.
Han var ein entusiastisk sportsfiskar, og hovudverket hans er The compleat angler or an contemplative man's recreation (1653).
Metafysisk poesi
Metafysisk poesi (engelsk metaphysical poetry) er ei litterær rørsle innan engelsk litteratur frå barokktida på 1600-talet.
Representantane for retninga var interesserte i filosofiske spørsmål, men «metafysisk» er i denne samanhengen ikkje å forstå som adjektivet til metafysikk. Nemninga kjem frå ein vilkårleg, negativt lada konnotasjon som ein av hovudkritikarane av retninga, Samuel Johnson, sette fram i verket The Lives of the Poets (1744) for å karakterisere diktarane i rørsla.
Dei viktigaste emnene til dei metafysiske poetane var religion og kjærleik. Ofte blei temaet behandla i form av argumentasjonar: som monologar, som samtaler med ein trulaus elskar, med Gud eller med allegoriske figurar, til dømes Døden. Mykje brukte stilmiddel var ordspel, oksymoron, paradoks, og spesielt ein retorisk figur som i England blei kalla metaphysical conceits etter det italienske concetto («innfall»). Conceits var utvida, usannsynlege og utbroderte metaforar som kunne prege et heilt dikt og som fungerte som ei form for paradoks ved at ei samanlikning som til å begynne med verkar latterleg, til slutt står fram som heilt logisk og samanhengande. Andre kjenneteikn på stilen er ei ufullstendig syntaks, uregelbunden metrikk og ein uformell måte å uttrykke seg på.
Et særdrag ved den metafysiske diktinga er ei bevisst avgrensing mot elisabethansk dikting, til dømes samtidas vanlegaste litterære rørsle, petrarkismen, noko som kjem til uttrykk i kritikk av konvensjonelle normer og verdisyn. Det er viktig å merke seg at dei metafysiske dikta og den kritikken som ligg i dei ikkje blei sett på som ei offisiell motrørsle til dei rådande litterære straumdraga. Tvert om, dei første metafysiske dikta sirkulerte berre i private kretsar og var spesielt hos den tidlege John Donne ikkje meint for eit større publikum. Den tydinga som denne poesien blir tillagt i dag er hovudsakleg basert på ei retrospektiv fortolking.
Dei viktigaste metafysiske poetane er:
På 1900-talet blei dei metafysiske poetane førebilete for dei engelskspråklege modernistane, til dømes T.S. Eliot som i 1921 skreiv eit essay om korleis metafysisk poesi påverka modernistisk dikting.
Ekspansjon
Ekspansjon kjem av latinsk og tyder «utviding».
Sjå òg ekspansjon i geometri.
Eurovision Song Contest 1987
Eurovision Song Contest 1987 (ESC 1987) var den 32. gongen Eurovision Song Contest vart arrangert. Konkurransen vart halden i Palais du Centenaire i Brussel i Belgia. Finalen fann stad laurdag 9. mai. Irland vann konkurransen med songen «Hold Me Now», framført av Johnny Logan på engelsk.
29. serierunde i Tippeligaen 2013
29. serierunde i Tippeligaen 2013 vart spelt søndag 3. november klokka 18. Alle kampane vart spelt samstundes slik at ingen skulle få ein fordel av å spele seinare enn andre.
Burnley FC
Burnley FC vann FA-cupen i 1914 og vart ligameister i 1921 og 1960.
Skarsnuten
Skarsnuten er eit fjell på Spitsbergen på Svalbard. Det har ei høgd på 619 meter over havet.
Olav Nesheim
Olav Olsson Nesheim var ein lærar frå Granvin i Hordaland.
Bondesonen Nesheim tok eksamen ved lærarskulen på Stord i 1883. Der etter var han eitt år lærar i Helleland og i fire år lærar og klokkar i Tolga i Ryfylke. Sidan underviste han i seks år i skulen i Skudeneshavn, før han heldt fram lærargjerninga i folkeskulen i Ålesund by. Frå 1900 til 1932 var han folkeskulelærar i Trondheim. I 1904 var Nesheim mellom skiparane av Bondeungdomslaget i Nidaros, eit lag han var formann for dei tre fyrste åra til laget.
Fylkesveg 231 i Hedmark
Fylkesveg 231 i Hedmark går mellom Skogsrud i Stange kommune og Ommangsvolden i Løten kommune. Vegen er 22,0 km lang.
Steenfjellet
Steenfjellet er eit fjell på Spitsbergen på Svalbard. Det har ei høgd på 737 meter over havet.
Inzing
Inzing er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 19,4 km² og i kring 3 800 ibuarar. Landsbyen Inzing ligg i Inndalen på sørbreidda av elva Inn, 616 meter over havet.
Filmen Brave
Brave (norsk tittel: Modig) er ein amerikansk dataanimert fantasyfilm frå 2012, produsert av Pixar Animation Studios og utgjeven av Walt Disney Pictures. Han vart regissert av Mark Andrews og Brenda Chapman i samarbeid med Steve Purcell. Historia er skriven av Chapman, medan Andrews, Purcell, Chapman og Irene Mecchi laga filmmanuset. Filmen var produsert av Katherine Sarafian og har Kelly Macdonald, Billy Connolly, Emma Thompson, Julie Walters, Robbie Coltrane, Kevin McKidd og Craig Ferguson i rollene som stemmeskodespelarar. Brave er sett til det skotske høglandet og fortel historia om ei prinsesse ved namn Merida som trassar ein eldgammal sedvane ved å ytre at ho ikkje vil trulove seg, noko som skapar kaos i kongeriket.
Bratliekollen
Bratliekollen er eit fjell på Spitsbergen på Svalbard. Det har ei høgd på 370 meter over havet.
Plankington Bluff
Plankington Bluff er ein stor fjellskrent langs sørvestkanten av Mackin Table, 9 km søraust for Shurley Ridge i Patuxent Range i Pensacolafjella. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1956-66 og namngjeven av Advisory Committee on Antarctic Names (US-ACAN) etter John C. Plankington jr., meteorolog ved Amundsen-Scott-stasjonen, vinteren 1967.
Newtons metode
Newtons metode i kalkulus, òg kjend som Newton-Raphson-metoden, er ein iterativ metode for å finna nullpunkta til ein gjeven funksjon f, altså løysinga av f(x)=0.
Definisjon
Gjeve eit startpunkt x_n som den iterative metoden startar frå og ein funksjon f ein ønskjer å finna nullpunkta til, så er newtons algoritme i kalkulus gjeven som
Her er den deriverte av f(x_n). Under særskilde føresetnadar bundne av valet av startpunkt x_k, så vil følgja x_{n+1} konvergera mot løysinga.
I det høvet der f er ein vektorvaluert funksjon, så vert dette:
J_f er her kjend som jakobimatrisa for funksjonen f.
Utleiing av definisjon
Ein ønskjer å finna nullpunkta for ein funksjon f, altså løysinga av f(x)=0 ved ein iterativ algoritme på forma:
som vil konvergera mot løysinga gjeve eit særskilt startpunkt x_k og eit steg h. Me ønskjer i denne seksjonen å motivera steget h. For eit gjeve punkt x_k så ønskjer me å tilnærma funksjonen f i punktet og analysera kva for ein h for eit punkt x_k+h som fører til at ein går mot eit minimum,
Me finn den h-en sånn at denne tilnærminga (tangentfunksjonen) er 0. Løyser ein dette (f(x_k+h)=0 med omsyn på h), så får ein newtonsteget:
Newtonsteget i Newtons metode i kalkulus er altså utleitt frå ei førsteordens taylorpolynomtilnærming for funksjonen. For denne tilnærminga løyser ein f(x_k+h)=0 med omsyn på h. Ein får då punktet x_k+h som minimerer tangentfunksjonen i punktet x_k.
Tervola
Tervola er ein kommune i landskapet Lappland i Finland. Kommunen er berre finskspråkleg.
Grannekommunar er Keminmaa, Ranua, Rovaniemi, Simo, Tornio og Ylitornio. Tervola ligg mellom Kemin og Rovaniemi. Frå sentrum i Tervolan er det ca. 75 km til Rovaniemi og ca. 45 km til Kemi.
Karl Lyche
Han var fødd i Helsinki. Då han tidleg vart morlaus, voks Lyche opp hos fosterforeldre i Valdres. I 1920 tok han examen artium og tolv år seinare filologisk embetseksamen. Same året som han fullførte studiane, søkte det nyoppretta Norsk rikskringkasting etter nynorsk hallomann, ei stilling Lyche så hadde i fem år. I åra fram mot 2. verdskrigen vart han utsett for mykje støy og gnål frå folk i og nær riksmålsrørsla. Frå 1937 arbeidde han i Dagsnytt-redaksjonen og i 1946 vart han programredaktør for nyheitsavdelinga.
Karl Lyche var i lang tid gift med Ingeborg Aas.
Akhelóos i Kardítsa
Akhelóos (gresk Αχελώος) er ein tidlegare kommune i periferieininga Kardítsa i Thessalía i Hellas. Akhelóos inngår frå 2011 som ei kommunaleining i kommunen Arjithéa.
Fylkesveg 233 i Hedmark
Fylkesveg 233 i Hedmark går mellom Bilit og Solheim i Stange kommune. Vegen er 1,3 km lang.
Før 1. januar 2010 vart vegen kalla fylkesveg 202 i Hedmark.
Jyllandsslaget
Jyllandsslaget er nemninga på det største sjøstridsslaget under den 1. verdskrigen. Slaget fann stad 31. mai til 1. juni 1916, om lag 60 nautiske mil vest av Jylland i Danmark. Slaget stod mellom marinefartøy frå Tyskland og Storbritannia.
Ekstensometer
Ekstensometer er eit instrument som vert nytta til å måle små lengdeendringar av storleik 1-100 mikrometer når ein lekam vert utsett for strekk. Målingane kan ein gjere med mikrometerskrue, ved mekanisk rørsle av ein viser, ved ein optisk sikteanordning eller med strekklappar, som er måleelement som bygger på at elektrisk resistans for eit leiande materiale endrar seg ved forlenging. Ekstensometer er mest brukt ved materialtesting.
Kjelder
Videoextensometer
Jyllandsslaget
Sjølv om Tyskland kom best frå slaget, vart dei største tyske krigsskipa liggjande i hamn resten av krigen.
Mike Porcaro
Michael Joseph Porcaro var ein USA-amerikansk bassist, kjend for arbeidet sitt med Toto. Han trekte seg attende i 2007 etter at han fekk diagnosen amyotrofisk lateral sklerose (ALS), som han døydde av i 2015.
Han var den mellomste broren av Toto-medlemmane Jeff Porcaro og Steve Porcaro. Faren deira var jazz-trommeslagaren og perkusjonisten Joe Porcaro.
Porcaro arbeidde som studiomusikar før han tok over for den originale bassisten i Toto, David Hungate, i 1982, kort tid etter at bandet hadde spelt inn Toto IV. Porcaro spelte cello på eit spor på det albumet og vart fulltidsmedlem av bandet på den påfølgjande turneen. Han vart verande med bandet fram til 2007.
I tillegg til Toto spelte Poracro for ei rekkje andre musikarar, som Michael Franks, Seals and Crofts, Larry Carlton og Boz Scaggs.
Ekvimolekylær løysing
Ekvimolekylær løysing er ei løysing som i like store volum inneheld same mengd mol oppløyst stoff, og dermed same mengd molekyl.
Gunnar Nordahl
Nils Gunnar Nordahl var ein svensk fotballspelar frå Hörnefors i Västerbottens län. Han er særleg kjend for si tid i AC Milan mellom 1949 og 1956, der han var med å vinne fire meisterskapsstitlar. Tidlegare vann han fem svenske titlar med IFK Norrköping. I 1948 spela han senterløpar for Sverige landslag som vann OL-gull.
Klubbspel
Nordahl starta spele for Hörnefors IF som 16-åring, knapt 19 år gammal gjekk han over til IF Degerfors IF. I 1944 byrja han i den svenske toppklubben IFK Norrköping. Fire av dei fem sesongane i Norrköping vart han toppskårar i Sverige. Han vann fire serietitlar med Norrköping og skåra heile sju mål i ein og same kamp. Fram til hausten 1948 laga han 149 mål på 172 kampar i svensk fotball.
I januar 1949 gjekk Nordahl til AC Milan. Same året fekk også landsmennene Gunnar Gren og Nils Liedholm kontrakt med Milan, og dei tre danna den berømte spisstrioen Gre-No-Li. Gjennom åtte år i AC Milan vart Nordahl toppskårar i Serie A i fem av dei. Nordahl er toppskårar i Milan gjennom alle tider med 210 seriemål på 257 kampar. Med til saman 225 mål på 291 kampar er han den tredje mestskårande i Serie A-historia, einast Silvio Piola og Francesco Totti har fleire mål i den italienske toppdivisjonen. Etter at Nordahl slutta i Milan, spela han to sesongar for AS Roma.
Landslagsspel
Nordahl spela den fyrste landskampen for Sverige i 1945. Under sommar-OL 1948 hjelpte han Sveriges landslag å vinne fotballturneringa, og vart toppskårar i turneringa. Også brørne hans Bertil og Knut Nordahl var med på det svenske gullaget. Etter at han byrja på AC Milan spela han ingen landskampar, då det var forbod mot profesjonelle spelarar på det svenske landslaget. På sine 33 kampar for landslaget skåra han 44 mål.
Han var trenar for mellom andre AS Roma, IFK Norrköping, Östers IF og AIK Stockholm.
Merittar
Nordahl døydde i Alghero i Italia.
Pujato Bluff
Pujato Bluff er ein fjellskrent, 660 moh, lengst sør i Schneider Hills i Argentina Range i Pensacolafjella. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1956-67. Han vart namngjeven av Advisory Committee on Antarctic Names (US-ACAN) etter general Hernan Pujato, som var øvstkommanderande for det argentinske mannskapet som overvintra ved General Belgrano-stasjonen i 1955 og 1956.
George Herbert
George Herbert var ein engelsk forfattar som ved sida av John Donne og Andrew Marvell vert rekna som ein av dei mest framståande av dei metafysiske poetane.
George Herbert blei fødd inn i ein velhavande, utdanna familie. Faren døydde da George var tre år. Mora var ein ven av John Donne. Blant dei fire søskena hans er diktaren og filosofen Edward Herbert kjend. Lite er kjend om dei tidlege åra til Herbert. Han studerte teologi og filosofi ved University of Cambridge, og blei etter avslutta eksamen public orator ved Cambridge-universitetet. I 1630 blei han prestevigd.
George Herbert døydde av tuberkulose 1. mars 1633 i Bemerton i Wiltshire.
John Guerin
Biografi
Guerin var fødd på Hawaii og voks opp i San Diego. Som ung trommeslagar byrja han å spele med Buddy DeFranco i 1960. Seint i 1960-åra flytta han til Los Angeles, der han spelte trommer for Frank Sinatra, George Harrison, Frank Zappa, The Animals, Joni Mitchell, Them, Thelonious Monk, Lou Rawls, Ray Conniff, George Shearing, Peggy Lee, Ella Fitzgerald, Linda Ronstadt, Nelson Riddle og mange andre. Frå juli 1972 til januar 1973 spelte han trommer for The Byrds, og vart med i L.A. Express seinare det året. Bandet var akkompagnement for Joni Mitchell på turnear frå midten til slutten av 1970-åra. Guerin hadde eit kort forhold til Mitchell på den tida.
Som ein leiande figur for jazzrock-stilen, var han ein av dei mest produktive trommeslagarane gjennom tidene. Han spelte mykje for film og fjernsyn, som filmmusikken til filmen om Charlie Parker frå 1988, Bird av Clint Eastwood. Han spelte trommer på kjenningsmelodien under opninga av fjernsynsserien Hawaii Five-O.
I seinare år arbeidde Guerin med Oscar Peterson, John Faddis, Jimmy Heath, Ray Charles, Sonny Rollins, Justin Morell, Andreas Pettersson, David Basse, David Garfield, Gary Lemel og Mike Melvoin.
Guerin døydde av hjarteattakk den 5. januar 2004 i West Hills i California.
Som sidemann
Med Gene Ammons Med Blue Mitchell Med Howard Roberts Med Tom Scott Med Gábor Szabó Med Frank Zappa
Kroússa
Kroússa (gresk Κρούσσα) er ein tidlegare kommune i periferieininga Kilkís i periferien Sentral-Makedonía i Hellas. Kroússa inngår frå 2011 som ei kommunaleining i kommunen Kilkís.
Jens Lothe
Jens Lothe er ein norsk fysikar. Lothe er kjent for ei rekkje arbeid innan teoretisk faststoff-fysikk.
Galátia
Galátia (gresk Γαλάτεια, tyrkisk Mehmetçik) er ein landsby på Kypros og ein lokalstyrt busetnad i distriktet Ammókhostos i Republikken Kypros.
Jens Lothe
Han gjesta University of Bristol 1957-58, Carnegie Institute of Technology 1960-62 og Ohio State University 1965-66.
Galátia
Ved folketeljinga i 2011 hadde nord-kypriotiske kommunen Mehmetçik 3 729 innbyggjarar, fordelt på busetnadane:
Henry Norris Russell
Henry Norris Russell var ein amerikansk astronom som i lag med Ejnar Hertzsprung utvikla Hertzsprung–Russell-diagrammet (1910).
Russell var professor ved Princeton University frå 1911 til 1947 og direktør for observatoriet frå 1912 til 1947. Han gav viktige bidrag til dei fleste greinane av astrofysikken. Han undersøkte samanhengen mellom spektruma til stjernene og den absolutte lysstyrken deira (Hertzsprung-Russell-diagrammet), var den første som sikkert avgjorde at det fanst grunnstoff i universet, føretok omfattande studioar av linjespektrum til grunnstoffa, utvikla teorien for formørkingsvariable stjerner og arbeidde med dei visuelle dobbeltstjernene sine parallakser og massar.
Vassijaure-sjøen
Vassijaure (nordsamisk: Vássejávri) er ein alpin innsjø som ligg mellom Riksgränsen og Vassijaure i Kiruna kommun i Lappland i Sverige. Innsjøen ligg 463 meter over havet, og er 5,3 km lang. Dreneringa av innsjøen går via ei elv der vatnet etterkvart hamnar i Torneträsk. Vassijaure er vanlegvis isfri i midten av juni, og frys til igjen i oktober eller november. I innsjøen er der sik, røye, aure, lake og ørekyte.
Tore Lindmo
Tore Lindmo er ein norsk fysikar. Han har arbeidd med biofysikk og leia eit større samarbeidsprosjekt mellom NTH og Radiumhospitalet frå 1989 til 1994 om utvikling av ein metode for å kjenne att og binde biologiske stoff basert på bruk av monodisperse kuler, såkalla ugelstadkuler.
Han tok utdanning som sivilingeniør ved NTH i 1972 og dr.philos. ved Universitetet i Oslo i 1982. Han var forskar ved Det norske Radiumhospital frå 1973 til 1983 og professor i fysikk ved NTH frå 1989.
Vrangianá
Vrangianá (gresk Βραγκιανά) er ein landsby i periferieininga Kardítsa i Thessalía i Hellas. Vrangianá var hovudsete i den tidlegare kommunen Akhelóos, som no er ei kommunaleining i kommunen Arjithéa.
Jim Vallance
James Douglas Vallance er ein kanadisk låtskrivar, arrangør og produsent. Han er mest kjend som låtskrivarpartner i lag med den kanadiske musikaren Bryan Adams. Vallance byrja den profesjoenlle karrieren sin som trommeslagar og låtskrivar i det kanadiske rockebandet Prism under pseudonymet «Rodney Higgs.» I tillegg til Adams, har Vallance skrive songar for mange internasjonalt kjende artistar som Bonnie Raitt, Aerosmith, Carly Simon, Rod Stewart, Roger Daltrey, Tina Turner, Alice Cooper, Ozzy Osbourne, Europe, Kiss, Scorpions, Anne Murray og Joe Cocker. Dei mest kjende songane hans er «What About Love» (Heart), «Spaceship Superstar» (Prism), «Cuts Like a Knife» (Bryan Adams), «Heaven» (Bryan Adams), «Summer of '69» (Bryan Adams), «Now and Forever (You and Me)» (Anne Murray) og «Edge of a Dream» (Joe Cocker.)
Longitudinalbølgje
Det motsette er transversalbølgjer.
Fylkesveg 234 i Hedmark
Før 1. januar 2010 vart vegen kalla fylkesveg 205 i Hedmark.
Sissel Castberg
Sissel Castberg var ein norsk forfattar, journalist, keramikar og homoaktivist.
Familie
Sissel Castberg var dotter av jurist og professor Frede Castberg (1893–1977) og kusina hans Ella Anker (1903–1974), og sonedotter av sakføraren og den radikale Venstre-politikaren Johan Castberg.
Liv og virke
Sissel Castberg vaks opp i Oslo, og budde store delar av andre verdskrigen som landflyktig i Stockholm. Tidleg i 1950-åra tok ho utdanning i Danmark, og fekk svennebrev som keramikar. Ho dreiv deretter ein eigen verkstad, der ho òg dreiv barnehage..
Sidan byrja ho å arbeide med revyar og songtekstar. Ho er mellom anna kjend for «Tannpussevise», som ho skreiv saman med Kåre Grøttum mot slutten av 1960-åra. I same periode skreiv ho òg tre høyrespel, som alle vart sende i NRK. Frå 1979 skreiv ho litteraturanmeldingar i Arbeiderbladet, og i 30 år skreiv ho dikt for Dagbladet. I 1980-åra engasjerte ho seg i verkstadsteateret Det Åpne Teater.
Castberg var mellom dei første som engasjerte seg i Det norske forbundet av 1948. I samband med at stortingsrepresentanten Wenche Lowzow, Kim Friele sin sambuar, stod ope fram som homofil i 1979, skreiv Castberg songen Annleis som ei direkte hyllest til denne handlinga. Han vart skriven til revyen «L/L Wang & Nilsen» med Sølvi Wang og Rolf Just Nilsen. Revyen hadde premiere på Det Norske Teatret 24. november 1979.
Anne Dorthe Tanderup
Anne Dorthe Tanderup er ein dansk tidlegare handballspelar frå Århus. Perioden 1994-97 vann ho to EM-gull, OL-gull og VM-gull med det danske landslaget.
Tanderup var rykkromspelar. Ho fekk sin landslagsdebut i februar 1991 og deltok i 88 landskampar fram til 1997, skåra 180 mål. Frå VM 1993 til VM 1997 sanka Tanderup meisterskapsmedalje i kvar einaste internasjonal turnering med Danmark sitt landslag. Det tok til med sølv i verdsmeisterskapen i Noreg, heldt fram med gull i EM 1994, bronse i VM 1995, OL-gull i Atlanta 1996, nytt EM-gull i 1996 og VM-gull 1997.
Ein kneskade gjorde at ho la opp etter VM 1997.
Brooke Scullion
Brooke Scullion er ein nordirsk songar og låtskrivar som opptrer under fornamnet Brooke. Ho enda på tredjeplass i den niande sesongen av The Voice UK og ho representerte Irland i Eurovision Song Contest 2022 med songen «That’s Rich».
Bakgrunn
Scullion vart fødd i 1999 i Londonderry i Nord-Irland og vaks opp i den lille tettstaden Bellaghy i grevskapet Londonderry i Nord-Irland.
2020: The Voice UK
I 2020 vart Scullion plukka ut til å delta i den niande sesongen av The Voice UK, den britiske versjonen av talentshowet The Voice. Under blind-prøvesynginga framførte ho «Bruises» av Lewis Capaldi. Alle fire dommarane snudde seg, og Scullion valde artisten Meghan Trainor som mentor. Under duellrundane vann ho over konkurrenten Jordan Philips og gjekk vidare til utslagsrundane. Der gjekk ho vidare til finalen og enda til slutt på en tredjeplass. I etterkant av The Voice UK trekte BBC fram Scullion som ein artist «å følgje med på» innan britisk pop.
2022: Eurovision Song Contest
I januar 2022 vart Scullion kunngjort som ein av seks finalistar til den irske nasjonale finalen til Eurovision Song Contest 2022. Finalen, Late Late Show Eurosong 2022 Special, vart arrangert i Dublin fredag 4. februar 2022. Der deltok ho med poplåten «That’s Rich», som ho har skrive saman med Karl Zine og Izzy Warner. Ho fortalte sjølv at ho henta inspirasjon til låten frå banda Gossip og Blondie, og ho skreiv låten mens ho las sjølvbiografien til Debbie Harry.
Scullion vant den irske finalen med 28 poeng – både tv-sjåarane og den internasjonale juryen hadde ho som favoritt, mens studiojuryen gav Scullion 4 av 12 poeng. Som vinnar av tevlinga fekk ho representere Irland i Eurovision Song Contest i Torino i mai 2022. Scullion deltok i den andre semifinalen torsdag 12. mai, men vart berre nummer 15 av 18 og kvalifiserte seg ikkje til finalen.
Beit Lid
Beit Lid (arabisk skrift بيت ليد ) er ein palestinsk by i Tulkarm guvernement nordaust på Vestbreidda, nokre få kilometer sørvest for Tulkarm og vest for Nablus. I følgje Palestinsk statistisk sentralbyrå hadde byen eit folketal på 4 994 innbyggjarar i 2007. I 1922 var innbyggjartalet 653, som så steig til 1 807 i 1961.
Richard Birkeland
Etter eksamen i bygg ved Kristiania tekniske skole, der han lærte matematikk av Elling Holst, var han litt i vegvesenet, tok examen artium 1901 og lærte meir matematikk hos Henri Poincaré, Picard og Goursat i Paris, samt hos David Hilbert og Felix Klein ved Georg-August-Universität Göttingen. I denne tida var han òg tilsett ved Statens regnecenter 1903-08. Før han i 1910 vart professor i matematikk ved det nye Norges Tekniske Høgskole i Trondheim, var han lærer ved Kristiania tekniske skole eitt år og fekk levert avhandlinga si om differensiallikningar. Den var på fransk og heitte Sur certaines singularités des équations différentielles.
Det vart lite forsking etter han vart viserektor 1916-17 og rektor der 1920–23, så han flytta til Oslo, der han var professor i bruksmatematikk frå 1923 til han døydde. Han var fagleg særs allsidig, men er mest kjend for arbeida om algebraiske likningar og hypergeometriske funksjonar.
Richard Birkeland var den som først fekk idéen til stifringa av Norsk matematisk forening i 1918. Professor Birkeland var den første til å halde ei forelesning ved NTH. Dette skjedde mandag 19. september 1910. Denne historiske hendinga fann stad i auditorium C, og faget var matematikk.
Han var fetter av Kristian Birkeland og far til Øivind Birkeland. I 1973 vart Richard Birkelands vei på Gløshaugen i Trondheim kalla opp etter han.
Athamánes
Athamánes (gresk Αθαμάνες) er ein tidlegare kommune i periferieininga Kardítsa i Thessalía i Hellas. Athamánes inngår frå 2011 som ei kommunaleining i kommunen Arjithéa.
Vastenjaure
Vastenjaure er den nest største innsjøen i Padjelanta nasjonalpark i svensk Lappland. Vastenjaure ligg 547 meter over havet og har eit areal på 89 km². På det djupaste er han 134 meter og Vastenjaure er dermed den sjette djupaste innsjøen i Sverige. Ved sjøen ligg samebyen Vastenjaure. Innløpet skjer frå elvane Virihaure og Låddejåkkå. Innsjøen er ikkje regulert, og har sitt utløp til Akkajaure via Vuojatätno, og inngår i nedslagsfeltet til Lule älv.
Agape - Agape
Agape – Agape / Love – Love er det 14. albumet til Popol Vuh. Det vart først gjeve ut i 1983 på Uniton. I 2004 gav SPV ut albumet på nytt med eitt bonusspor.
Det er åtte musikkstykke på albumet og det lengste er det siste, «Why Do I Fall Asleep».
Grab It for a Second
Grab It for a Second er det trettande albumet til det nederlandske rockebandet Golden Earring, utgjeve i 1978.
Mottaking
Allmusic skriv om albumet: «Hardrocksongane vert hindra av den særs glatte produksjonen til Jimmy Iovine, som gjer at alle songane høyrest heilt like ut. Den einaste rockelåten som står ut frå resten er «Leather», ein frekk ode til sadomasochisme. Trass i somme høgdepunkt er Grab It for a Second for andletslaust til at å vinne Golden Earring nye fans, og er berre tilrådd den hardaste kjernen av fansen deira.»
Innhald
Alle songane er skrivne av Hay og Kooymans.
Eksplosiv
Eksplosiv vert delt inn i dei tre hovudgruppene sprengstoff, krut og pyroteknisk stoff. Sprengstoff kan detonere og nyttast for den knusande og sjokkdannande evna si, og detonasjonen må innleiast av eit initialsprengstoff. Krut deflagrerer og vert nytta når det trengst eit drivmiddel (pneumatisk kraft eller reaksjonskraft). Pyrotekniske stoff er òg deflagrerande. Reaksjonsgassane vert nytta til lydeffektar, men elles er her varmeutviklinga viktigare, som til dømes som tenning, eller for danning av lys eller røyk.
Overgangen mellom dei tre gruppene er flytande, og til dømes kan same eksplosiv alt etter omgjevnadane både detonere og deflagrere.
I daglegtale vert ikkje eksplosive gass- eller støvblandingar rekna som eksplosiv.
Lov om eksplosive varer av 14. juni 1974 gjeld tilverknad, oppbevaring, transport (herunder lasting og lossing), erverv, bruk og inn- og utførsel av eksplosiv vare samt handel med slik vare. Statens Sprengstoffinspeksjon og dei kommunale brannstyra fører tilsyn med at reglane i lova blir haldne.
Fylkesveg 235 i Hedmark
Fylkesveg 235 i Hedmark går mellom Skjelve i Stange kommune og Hanum i Hamar kommune. Vegen er 8,5 km lang.
Francis Quarles
Francis Quarles var ein engelsk poet, mest kjend for emblemboka Emblems.
Liv og virke
Frå 1608 studerte Francis Quarles ved Christ’s College ved University of Cambridge. I 1618 gifta han seg med Ursula Woodgate og saman fekk dei atten born. Sonen John Quarles (1624-1665) var òg forfattar.
Det mest kjende verket til Quarles, Emblems, vart første gong publisert i 1635. Boka er utstyrt med groteske illustrasjonar av gravøren William Marshall og andre. Kvart «emblem» er bygd opp av ein parafrase over eit bibelord uttrykt i eit blomstrande språk rikt på metaforar, etterfølgd av skriftord frå dei tidlege kyrkjefedrene og avslutta med eit epigram på fire linjer.
Bland vanlege folk var Emblems svært omtykt, men kritikarar på 1600- og 1700-talet, til dømes Alexander Pope, var nådelause mot Quarles.
Térpyllos
Térpyllos (gresk Τέρπυλλος) er ein landsby i periferieininga Kilkís i periferien Sentral-Makedonía i Hellas. Térpyllos var hovudsete i den tidlegare kommunen Kroússa, som no er ei kommunaleining i kommunen Kilkís.
Ruthven Bluff
Ruthven Bluff er ein stor fjellskrent 2 km sør for Sosa Bluff i Schneider Hills-delen av Argentina Range i Pensacolafjella. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1956-67 og namngjeven av Advisory Committee on Antarctic Names (US-ACAN) etter Richard W. Ruthven, ein landmålar i USGS som vitja skrenten i 1965-66.
Kirsten Brunvoll
Kirsten Olava Brunvoll, opphavleg Kirsten Olava Sørsdal, var ein norsk dramatikar, forfattar og motstandskvinne under andre verdskrigen.
Familie
Kirsten Brunvoll var dotter av Jørgen og Anne Sørsdal frå Lier i Buskerud. Ho var gift med Jonas Brunvoll og mor til Gunnar Brunvoll og Jonas Brunvoll.
Den første arrestasjonen
Gunnar Brunvoll klarte å flykta frå landet. Fram til 1944 arbeidde han ved Den norske legasjonen sitt flyktningekontor i Stockholm. Deretter klarte han å koma seg til Canada og utdanna til seg krigsflygar i den norske treningsleiren Little Norway.
Kirsten Brunvoll sat i kvinnefengselet i Åkebergveien ei tid, med brevforbod, besøksforbod og forbod mot å søkja juridisk bistand.
Deportasjonen til tyske konsentrasjonsleirar
Ho vart arrestert på nytt og internert på Grini, og deretter deportert til Hamburg den 16. februar 1943 med skipet «Lappland». Lisa Segal og mor hennar, Fanny, var på same båt. I Hamburg vart dei sette i Hüttenfengselet. Medan dei var der, vart Hamburg bomba av allierte fly fleire gonger. Frå fengselet i Hamburg vart Brunvoll sendt til konsentrasjonsleiren Ravensbrück, og seinare vidare til Majdanek-leiren ved Lublin. Mot slutten av krigen vart ho evakuert frå Majdanek til Auschwitz og attende til Ravensbrück. Frå Ravensbrück vart ho henta av Bernadotte sine kvite bussar.
Etter krigen
Kirsten Brunvoll skildra opplevingane i dei tyske konsentrasjonsleirane i boka Veien til Auschwitz, som kom ut første gong i 1947. Ho var ei av tre norske kvinner i Majdanek. Under Auschwitz-rettssakene i Warszawa vitna ho saman med Kai Feinberg.
Etter krigen enda ho virket som dramatikar og forfattar.
Ekvipotensialflate
Geoiden, som blir brukt innan geodesi, er ei ekvipotensialflate. Han er flata som er slik at den skalare gravitasjonen (verdien til gravitasjonen når ein ser bort frå retninga) er den same i alle punkt på flata. I tillegg er gradienten (retninga den skalare gravitasjonen aukar mest) vinkelrett på flata.
Omgrepet nyttast òg innan væskemekanikk.
Jevhen Selin
Jevhen Serhijovytsj Selin er ein ukrainsk fotballspelar. I 2012 spelte han i forsvar for Vorskla Poltava i den ukrainske fotballigaen. Han har òg landskampar for Ukraina.
Selin debuterte for Ukraina sitt A-landslag 7. oktober 2011 i ein privatlandskamp heime mot Bulgaria, der han skåra eitt mål. Han var med i Ukraina sin tropp til fotball-EM på heimebane i 2012.
Kiádos
Kíados (gresk Κιάδος, tyrkisk Serdarlı) eller Tziáos (gresk Τζιάος) er ein landsby på Kypros og ein lokalstyrt busetnad i distriktet Ammókhostos i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Serdarlı i distriktet Gazimağusa.
Sheriff Cliffs
Sheriff Cliffs er ei gruppe klipper med ei høgd opp mot kring 1750 moh vest for Gabbro Crest på Saratoga Table i Forrestal Range i Pensacolafjella. Dei vart namngjevne av Advisory Committee on Antarctic Names (US-ACAN) i 1979 etter Steven D. Sheriff, ein geolog ved Western Washington State University i Bellingham i Washington, som arbeidde i området, 1978-79.
Theodore Maiman
Maiman tok mastergrad i fysikk ved Stanford University i 1951 og doktorgrad i 1955. Laseren blir rekna som ein av dei viktigaste oppfinningane innan fysikken etter andre verdskrigen, og Maiman har difor vore nominert til Nobelprisen i fysikk to gonger.
Skidmore Cliff
Skidmore Cliff er ei ujamn austvendt klippe, 7 km lang, ved enden av ein utstikkar som går austover frå Saratoga Table i Forrestal Range i Pensacolafjella i Antarktis.
Klippa vart kartlagt av US Geological Survey (USGS) frå landmålingar og U.S. Navy sine flyfotografi i 1956–66. Han vart namngjeven av Advisory Committee on Antarctic Names (US-ACAN) etter Donald D. Skidmore, ein forskar på ionosfæren ved Ellsworth-basen, vinteren 1957.
Sorna Bluff
Sorna Bluff er ein markant fjellskrent på nordsida av Saratoga Table, oppom enden av May Valley i Forrestal Range i Pensacolafjella. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1956-66 og namngjeven av Advisory Committee on Antarctic Names (US-ACAN) etter kapteinløytnant Ronald E. Sorna i US Navy, pilot på flyfotograferingsturane i Pensacolafjella.
No Promises...No Debts
Etter å ha spelt inn det førre albumet deira, Grab It for a Second i USA, drog Golden Earring attende til heimlandet for å spele inn dette albumet. Denne gongen tok sologitaristen George Kooymans over rolla som produsent, og alle medlemmane medverka til låtskrivinga. No Promises...No Debts held likevel fram den streite hardrockretninga dei hadde følgd på dei siste platene. Ein av singlane frå albumet, «Weekend Love», vart ein hit i Europa.
Sadovo
Sadovo (bulgarsk Садово) er ein by og ein kommune i provinsen Plovdiv i Bulgaria. Kommunen omfattar byen Sadovo og 11 andre busetnader.
Kommunen inngår i storbyområdet til Plovdiv.
Dei største busetnadene i kommunen er:
Kvalvik i Lyngen
Kvalvik (kvensk Kolsevuopio) er ein tettstad i Lyngen kommune i Troms. Bygda ligg på vestsida av fjorden Lyngen, omtrent 7 kilometer sør for Lyngseidet og 7 kilometer nord for Furuflaten, like sør for utløpet til elva Myllyjoki. Fylkesveg 868 går gjennom bygda.
Spirit of Peace
Spirit of Peace er det 15. studioalbumet til Popol Vuh. Det vart først gjeve ut i 1985 på Cicada. Det første sporet vart nytta av Werner Herzog i dokumentarfilmen hans Gasherbrum - Der leuchtende Berg om Reinhold Messner.
Petrílo
Petrílo (gresk Πετρίλο) er ein landsby i periferieininga Kardítsa i Thessalía i Hellas. Petrílo var hovudsete i den tidlegare kommunen Athamánes, som no er ei kommunaleining i kommunen Arjithéa.
Fylkesveg 237 i Hedmark
Fylkesveg 237 i Hedmark går mellom Veiberg og Løken i Stange kommune. Vegen er 2,4 km lang.
Baqa ash-Sharqiyya
Baqa ash-Sharqiyya (arabisk باقه الشرقية ) er ein palestinsk by nord på Vestbreidda, 16 km nordaust for Tulkarm i Tulkarm guvernement. I følgje Palestinsk statistisk sentralbyrå (PCBS), hadde byen eit folketal på 4 101 innbyggjarar i 2007. Flyktningar utgjorde 20,4 % av folkesetnaden i Baqa ash-Sharqiyya i 1997.
Fylkesveg 237 i Hedmark
Før 1. januar 2010 vart vegen kalla fylkesveg 209 i Hedmark.